Nuutste nuus oor Bok van Blerk
Bok van Blerk se nuutste musiek video is beskikbaar op You Tube...Gaan loer gerus by http://www.youtube.com/watch?v=ftqm98Uj7EI na Tina van Wyk
Bok is ook tans besig met die skryf van die opvolg rugby album. Dit sal eersdaags opgeneem word.
In Julie maand sal Bok van Blerk en Peter Mitchell 'n Winterwyntoer doen deur die land.
Bok van Blerk vat hierdie winter die pad
Die winter is op ons en Bok van Blerk het net die ding om die ergste koue te verdryf. Hy vat in Julie die pad met sy Winter-Wyn-toer en hierdie gaan `n Bok wees wat min mense nog gesien het.
``Die winter vra vir lekker kuiers met `n glasie wyn in die hand voor `n kaggelvuur,“ sê hy. ``Die konserte wat ons beplan is anders as my ander konserte. Daar gaan net `n paar musikante saam met my op die verhoog wees en hoewel ons al die grootste treffers gaan speel, gaan hierdie `n baie meer intieme konsert wees.“
Peter Mitchell, die Kaapse sanger en musikant, gaan die verhoog met Bok deel en die konsert gaan nie net uit musiek bestaan nie, maar ook `n goeie skeut komedie hê.
``Ons gaan stories en grappe vertel en hoop dat ons mense die koue gaan laat weg lag,“ sê Bok.
Omdat Bok altyd met sy volle orkes optree, is dit nie altyd moontlik om in kleiner venues op te tree nie. Hierdie kleiner venues het nou `n gulde geleentheid om `n kunstenaar van Bok se statuur te kry om by hulle op te tree. Aanhangers kry ook die kans om Bok te sien soos nog nooit tevore.
Van die plekke wat al bespreek is, is Pottersplace in Jeffreysbaai, Die Blouhond in Linden, Johannesburg, Die Boer in Durbanville, Kaapstad, Dorpstraat Teater in Stellenbosch, die Kalahari Restaurant in George, Barkleystraat Teater in Uitenhage en die Barnyard-teaters in Alberton en Mosselbaai.
``Meeste van hierdie venues kan ongeveer 120 gaste neem,“ sê Bok. ``Die konserte gaan dus `n lekker kuieraand wees en `n goeie geleentheid vir my wees om mense van nader te leer ken. Ek sien uit na die winter op die oop pad.“
Vir meer navrae, kontak Lindi Roome by Mozi Records by 0861 11 6694
Liedjieboer - Midrand - 5 Jul	-	Hennie 083 441 2644
Boma Barnyard - Alberton - 6 Jul	-	Ella 011 869 1555
Pierneef Teater - Pretoria - 8 Jul	-	Jopie 012 329-0709
Die Blou Hond - Linden	- 9 Jul	-	Philip 011 782 4240
Dorpstraat Teater - Stellenbosch - 19 Jul	-	Anita 021 889 9258
Die Boer - Durbanville - 20/21 Jul - Margit 021 979 1911
Kalahari Restaurant - George - 22 Jul	-	Johan 044 874 5000
Barnyard Mosselbaai - 23 Jul	-	Ben 044 698 1022
Potters Place - Jeffreysbaai - 25 Jul	-	Callie 042 293 2500
Boeretroos Teater - Oos Londen -	26 Jul	-	Lara 043 740 2179
Bethulie Gereformeerde Kerksaal- 27 Jul	-	Petro 051 763 0177
Aasvoël Pub - Bloemfontein -	28 Jul	-	Lara 051 447 1066
Tempo Toekennings 2011
Baie geluk aan Bok van Blerk en 34 Grade Suid met hul benoemings vir Tempo Toekennings vir 2011
STEM VIR JOU GUNSTELING IN DIE TEMPO TOEKENNINGS 2011!!
- Musiekvideo van die Jaar vir My Kreet: TEM3 B
- Beste Kontemporere album vir My Kreet: TEM7 B
- Gewildste liedjie vir My Kreet : TEM16 D
34 GRADE SUID
-Musiekvideo van die Jaar Vir Val Sonder Jou: TEM3 A
SMS JOU KEUSE, NAAM EN VAN NA 32113.
Bok van Blerk en Lianie May WEN
Baie geluk aan Bok van Blerk en Lianie May wat elk 'n Vonk Toekenning ontvang het
Bok van Blerk wen die Vonk Toekenning vir Top Verkoper in 2009 met "Afrikanerhart"
Lianie May wen die Vonk Toekenning vir Beste Musiek Video met "Toe Stop My Hart"
ONS IS TROTS OP JULLE!!!
Nuwe Vrystelling - Bok van Blerk - "My Kreet"
Nuwe Vrystelling - Afrikaans is Groot Vol. 3
Afrikaans is Groot is terug met volume 3. Met die reuse sukses van volume 1 (95 000 eenhede) en volume 2 (72 000 eenhede) kan ons voorspel dat Afrikaans is Groot volume 3, weer ‘n reuse sukses gaan wees.
Die grootste verkopers en treffers van die afgelope jaar, saamgevat in ‘n ongelooflike versameling. In goeie ‘Afrikaans is Groot’ tradisie sluit volume 3 weer ‘n slinternuwe treffer in,’Voor die storm kom’ van Theuns Jordaan wat eksklusief op hierdie title beskikbaar is. Die treffer is geskryf deur die treffer skywer Johan Vorster tesame met Theuns Jordaan.
Die unieke versameling bevat nie minder nie as 21 treffers en sluit in; Engel van my hart-Juanita du Plessis, Juliet-Steve Hofmeyr, Toe stop my hart-Lianie May en Jay, Dans vir my-Eden, Net vir jou-Bobby van Jaarsveld, Kaplyn-Bok van Blerk
Die bekroonde Afrikaans is Groot produk gaan beslis weer die samestelling van die jaar wees met volume 3.
Nuwe Vrystelling - Sokkie is Groot Vol. 1
Sokkie is Groot
Sokkie is Groot gaan hierdie somer dié album wees wat by elke braai en sokkie gespeel gaan word.
Ná die sukses van hul reuse treffer Toe Stop My Hart is Lianie May en Jay terug met In a Moment Like This. Hierdie spliternuwe treffer is vir die eerste keer beskikbaar op Sokkie is Groot.
Sokkie is Groot is ‘n dubbel-CD en daar is ‘n rits nuwe en klassieke treffers wat almal op die dansvloer sal kry. Met Afrikaanse treffers soos Toe Stop My Hart (Lianie May en Jay), Spieëltjie (Bobby van Jaarsveld) en Baby Tjoklits (Gerhard Steyn) en Engelse treffers soos Bad Romance, I Need You Now, Your Love is My Drug en You Belong to Me het dit alles om dit ‘n reuse treffer te maak. Van Afrikaanse musiek se grootste name soos Theuns Jordaan, Juanita du Plessis, Steve Hofmeyr en Bok van Blerk deel die album met internasionale supersterre soos, Roxette, Backstreet Boys en Belinda Carlisle.
Sokkie is Groot is beslis ‘n album in ‘n klas van sy eie!
GOI ANKER - AFRIKAANS IS GROOT MADAGASCAR BOOT CRUISE 1-6 FEBRUARIE 2011
Goi Anker vroeg volgende jaar saam met Bok van Blerk, Steve Hofmeyr, Lianie May, Vaughan Gardiner, Liza Brönner, Pietman, Henk Grinsell en vele meer...
Kuier op ons webtuiste: www.musiekunlimited.net
Maak gereed vir 'n cruise wat nie net onvergeetlik gaan wees nie, maar vol musiek en pret vir meer as net 3 dae....
'n Reuse Afrikaans is Groot vertoning in die middel van die see...
Sokkie onder die sterre...
'n Beach Party by die watergat...
En vir diegene wat verlief en verlore is... Honeymooners cocktails terwyl die nagtelike musiek die wêreld stil maak.
Ons pub chronicles - iets wat julle beslis nie wil misloop nie!
- Hierdie is maar net om julle 'n idee te gee van al die pret, lag, sing en dans!! Hou ons Facebook page dop vir meer inligting wat vroeg volgende week beskikbaar wees!!
Cruise na Madagascar: 1 - 6 Feb 2011
1 Durban (South Africa) - 14:00
3 Tulear (Toliara, Madagascar) 13:00 -
4 Tulear (Toliara, Madagascar) - 13:00
6 Durban (South Africa) 07:30 -
Bespreek nou by Starlight Cruises 0860 11 44 11! Vir verdere inligting: